יואל סויסה

יואל סויסה (נולד ב-22 בנובמבר 1969) הוא כדורגלן עבר ומאמן כדורגל ישראלי של מכבי קריית מלאכי מליגה א׳ דרום. סויסה שיחק בעמדת הקשר האחורי.

קריירה
יואל סויסה התחיל בקבוצת הילדים של הפועל קריית מלאכי ובהמשך שיחק בקבוצת הנוער של מכבי תל אביב, איתה זכה בדאבל. סויסה באופיו מאוד אמוציונלי וזכה למכת אגרוף מקיקו רחמינוביץ' מאמן הנוער של הפועל תל אביב במהלך משחק דרבי נוער.

בעונת 1987–1988 עלה לקבוצת הבוגרים בליגה הלאומית ושיחק 14 משחקים בעיקר כשחקן מחליף לסירוגין כמגן או כקשר דפנסיבי. בפברואר 1989 החליט המאמן ניסים בכר לסלק אותו מהקבוצה בשל התנהגות לא הולמת ולאחר 10 ימים החזיר אותו לסגל. בעונת 1989–1990 הושאל לקבוצת עיר מגוריו הפועל קריית מלאכי ששיחקה בליגה א' דרום.

בעונת 1990–1991 הצטרף לעולה החדשה לליגה הארצית מכבי עירוני אשדוד, בה היה שחקן הרכב קבוע בחוליית הקישור והבקיע שערים בדרך כלל בבעיטות חזקות מחוץ לרחבת ה-16. סויסה העפיל עם עירוני אשדוד לליגה הבכירה בעונת 1992–1993 והמשיך עוד שתי עונות בליגה הלאומית כשחקן הרכב. 

באמצע עונת 1995–1996 הצטרף להפועל אשדוד בליגה הארצית, אך כעבור זמן קצר הצטרף להפועל ירושלים והעפיל עימה מהליגה הארצית לליגה הלאומית. בעונת 1996–1997 חזר לעירוני אשדוד והיה שותף בכיר בחזרתה לליגה הבכירה. לאחר מכן שיחק בסקציה נס ציונה, הפועל אשקלון ומכבי עירוני בת ים. בעונות 2000–2004 שיחק שנתיים במכבי שעריים מהליגה הארצית ושנתיים בהפועל מרמורק, איתה העפיל איתה מליגה ב' ועד לליגה הארצית. בהמשך שיחק במכבי קריית גת ובעירוני רמלה. בעונות 2006–2012 שיחק לסירוגין במכבי קריית מלאכי שהשתתפה בליגה א' דרום ובליגה ב'.

סויסה פרש ממשחק בגיל 43.

קריירת אימון
סויסה אימן מספר קבוצות בליגה ב'. בין היתר אימן באורתודוקסים לוד. 

בעונת 2022/2023 אימן סויסה את מכבי קריית מלאכי והעפיל עימהה לליגה א׳ דרום דרך המקום הראשון בליגה ב׳ דרום ב׳.

תארים כשחקן
 גביע המדינה (1): 1987/1988
 אלוף האלופים (1): 1988/1989
 גביע ליליאן (1): 1987/1988

קישורים חיצוניים

 יואל סויסה, באתר "מכביפדיה"
 יואל סויסה מנצח את מכבי תל אביב, באתר youtube

הערות שוליים

כדורגלנים ישראלים
קשרי כדורגל ישראלים
כדורגלני מכבי תל אביב
כדורגלני מכבי עירוני אשדוד
כדורגלני הפועל אשדוד
כדורגלני הפועל ירושלים
כדורגלני סקציה נס ציונה
כדורגלני הפועל אשקלון
כדורגלני מכבי עירוני בת ים
כדורגלני מכבי שעריים
כדורגלני הפועל מרמורק
כדורגלני מכבי קריית גת
כדורגלני מכבי עירוני קריית מלאכי
קריית מלאכי: אישים
ישראלים שנולדו ב-1969